Camiño_dos_Faros
6ª etapa: Camariñas-Muxía
Comezamos esta 6ª etapa saíndo do porto de Camariñas polo paseo marítimo de madeira e tras atravesar polo paso de peóns a Avenida da Coruña (AC-432 Vimianzo-Camariñas) seguimos por esta rúa deixando atrás a outra man da estrada o letreiro de Camariñas capital do encaixe seguimos rumbo cara arriba seguindo a mesma estrada ata chegar a altura da praza Insuela, praza onde se atopa a casa do concello e unha estatua en honor as palilleiras, aquí aproveitaremos o paso de peóns para cruzar para o outro lado da estrada, xusto o lado atopase a Asociación Palilleiras de Camariñas, continuaremos pola beirarrúa ata chegar a rúa que colle a dereita e que nos leva, bordeando as instalación da conserveira Cerdeira, polo paseo marítimo que nos acerca ata a praia Area da Vila en cuxo final colleremos, despois de subir un pequeno terraplén, unha pequena senda que nos leva ata a praia de Lingunde desde onde colleremos a senda que nos leva bordeando a enseada da Basa Continuaremos pola mesma senda que nos leva por un bosque de piñeiros ata saír a estrada (este tramo se a marea esta baixa pódese pasar ao carón da area) un pouco antes de chegar a ponte que nos levara a salvar o rego de Valadares, seguimos de fronte as veiras da estrada, seguido dun pequeno tramo da antiga estrada, bordeamos a punta máis interior da enseada da Basa seguimos pola estrada pasando a ponte do río do Trasteiro e entramos na parroquia de Xaviña onde despois de andar uns 600 m. tras pasar un pequeno grupo de casas colleremos a senda que nos volvera a acercar as augas da enseada da Basa pola beira leste desta, continuaremos pola senda ata chegar a pequena praia de Areiña Branca desde onde deixaremos a nosa dereita a punta Sandria (lugar considerado como o da desembocadura do río Grande) ata chegar a praia do Rego dos Coiros, a continuación atoparémonos con un merendeiro as veiras da praia de Ariño, praia que cruzaremos ata o final onde colleremos a pista a esquerda que nos levara a unha estrada asfaltada e esta a súa vez a estrada AC-432, estrada que cruzaremos, e colleremos a rúa que vai lateral a AC-432 para de seguido coller a esquerda e poucos metros máis adiante coller a estrada da dereita que nos leva o lugar de Tasaraño onde colleremos a dereita xa camiño da Ponte do Porto, de seguido deixaremos atrás, a nosa esquerda, unha fonte de dous canos para pouco máis adiante chegar o lugar de Dor a partir do cal seguiremos a senda deixando sempre a estrada AC-432 a nosa dereita ata chegar a un bosque tras o cal chegaremos o lugar do Allo e pasaremos un pouco máis adiante ao carón do colexio CIP Ponte do Porto desde aquí volvemos a coller a AC-432 que nos levara ata a ponte medieval que cruza o río Grande, tras cruzar o río e despois de pasalas primeiras casas colleremos a dereita (a nosa esquerda queda a fonte dos Leóns) seguiremos a rúa ao carón do río, deixaremos a praza de San Roque a esquerda e continuaremos o camiño de Cereixo onde un pouco máis adiante entramos outra vez en territorio do concello de Vimianzo e desde aquí o primeiro que atoparemos é o porto de Cereixo e pouco máis adiante, camiñando sempre á veira do río, un muíño de mareas, hoxe en día utilizado como vivenda, desde onde nos dirixiremos ata igrexa de Santiago de Cereixo  a cuxo lado atopamos un carballo centenario e en fronte as Torres de Cereixo de seguido collemos a estrada que nos leva ata o cemiterio, de seguido tras pasar o cemiterio colleremos a senda a dereita que nos leva, poucos metros despois ata a estrada que leva a praia do Lago. Poucos metros máis adiante de coller a estrada colleremos a senda que nos leva, entre piñeiros e fentos, o treito coñecido como a Furna do Sapo, este é un treito que se cerra no medio dun bosque de ribeira, tras saír del chegaremos a uns prados onde desemboca un rego d'auga (Rego de Vilariño) e pouco despois chegamos a praia de Area Grande, que iremos bordeando ata chegar case o final onde o camiño volve adentrarse un pouco a esquerda para xa de seguido volver a coller a dereita e os poucos chegar a praia de Leis, praía que transitaremos ata preto do final onde teremos que subir un pequeno desnivel entre rochas para adentrarnos nun piñeiral que os poucos nos deixa preto dos acantilados, que iremos bordeando ata chegar os dous faros que serven de enfilacións aos barcos que entran no porto de Muxía ao fin de evitaren os baixíos da punta da Barca. O faro do Lago (así é como se coñece o faro máis próximo a costa) da paso a praia do Lago que iremos bordeando por unha senda de madeira ata chegar a estrada por onde, despois de pasar unha ponte, vadeamos o río Lago ata chegar a altura dun canping, que deixaremos pola nosa esquerda, meténdonos nun sendeiro que que nos leva ata o lugar de Merexo deixando atrás a punta Sartaña e un pouco máis adiante o castro de Merexo. Unha vez en Merexo pasamos polo medio do pobo e saímos pola estrada camiño do lugar dos Muíños, neste tramo coinciden o largo de quilómetro e medio os camiños dos Faros e o de Fisterra-Muxía. (pertencente a o Camiño de Santiago). Unha vez na aldea de Muíños e despois de andar un pequeno traxecto colleremos a dereita o camiño que nos leva pola veira do río Negro ata chegar preto do final da estrada asfaltada aquí colleremos a esquerda baixando un escaleirado onde está a fonte da Tella (aquí tamén comeza a ruta Os Muíños de río Negro). Desde aquí o tramo transcorre por unha senda de taboas que nos guía no seu camiñar aveira duns muíños en perfecto estado de conservación (e que poderemos visitar pois están abertos o publico en xeral), o final deste tramo atoparemonos coa praia de Area Maior, o final desta praia e tras pasar por ela atoparémonos con un pequeno tramo de subida que nos acerca a unha estrada asfaltada que cruzaremos e colleremos a esquerda para xa de súpeto, 5 ou 6 metros máis adiante, coller a dereita unha senda  que os poucos volvese nunha pendente pronunciada (500 m. aproximadamente) que nos leva ata unha estrada que colleremos a dereita e que nos leva ata o lugar de Chorente. A partir de aquí (neste tramo volveremos a compartir o noso camiño, durante un bo treito, co Camiño de Santiago) seguirémola ruta ata chegar a praia de Espiñeirido. Despois de pasar a praia de Espiñeirido e tras un pequeno relevo chegamos a praia da Cruz que despois de arrodeala colleremos a dereita pola beirarrúa da AC-440 que nos leva os poucos ata o porto de Muxía, unha vez pasado a metade do porto colleremos a esquerda a rúa Marina para seguidamente coller a dereita a rúa Virxe da Barca ata chegar a igrexa de Santa María de Muxía, para o cal colleremos un pouco antes a esquerda da rúa un escaleirado que nos levara ata a igrexa, desde aquí collemos outro escaleirado que nos leva ata o campanario, que esta separado da igrexa, e dirixirémonos ata o miradoiro do monte Corpiño, desde onde gozaremos dunha vista panorámica da vila, de seguido baixamos dereitos ata o santuario da Virxe da Barca desde aquí acercarémonos ata o faro, a pedra de abalar e a dos cadrís xa continuando a ruta atopamonos co monólito da Ferida, monumento feito para agradecer o esforzos dos voluntarios que loitarón para limpar o chapapote que deixou o verquido do petroleiro Prestige antes do seu afundimento, seguimos polo paseo ata chegar a praia do Coido fin desta etapa.